Eusebio til sykehus
Legene på et sykehus i Poznan gjorde flere undersøkelser på Eusebio, som har slitt med høyt blodtrykk det siste året. - Doktorene er fornøyd med hans tilstand. Den er stabil. Så får vi se hvordan vi går videre fram, sa en talsmann for sykehuset. Eusebio fylte 70 år i januar. Den tidligere Benfica- og Portugal-stjernen er med til fotball-EM der han har sett at Portugal har tatt seg til semifinale. Han har flere ganger vært lagt inn på sykehus det siste året. - Eusebio er veldig sterk. Det viste han som spiller og vi har ingen bekymringer når det gjelder rekonvalesensen hans. Vi tror han blir frisk raskt, sier Portugals forsvarer João Pereira.
Fotballegenden Eusebio havnet på sykehus i Polen lørdag med hjerteproblemer.